Boewe teiken paaie: Wat jy kan doen - Mike Bolhuis
Leave a Comment	/ Media / May 19, 2021 May 19, 2021 / 4 minutes of reading
Deur Brümilda Swartbooi 19 Mei 2021 06:54 soos op Netwerk24.com.
Voorvalle waarin skerp voorwerpe gebruik word om motoriste van die pad af te dwing en te roof, neem toe op snelweë in dele van Gauteng.
"Een van die omgewings wat regtig vermy moet word, is die N4, en afritte van die N4 waar ons byvoorbeeld vyf insidente in een aand gesien het.
"Die skade aan 'n voertuigband nadat dit skerp voorwerpe in die pad getref het. Foto: Verskaf
"Vrydagaand is agt voertuie 'gespike' waarvan ons weet. Drie is suksesvol beroof, met een van die slagoffers wat in die bobeen geskiet is. In die meeste gevalle word mense beroof van persoonlike items – enigiets waardevol, soos beursies, selfone, kontant of wat ook al in die voertuig is." "Vroeër in Mei is 'n vrou tussen Cullinan en Bronkhorstspruit in die bosse ingesleep waar die aanvallers haar wou verkrag. Gelukkig het 'n ander motoris gestop en 'n waarskuwingskoot afgevuur. Hulle het haar gelos en sy kon wegkom," sê Yssel.
READ Boer se kinders gekry, ma van bedrog aangekla
'n Woordvoerder van 'n veiligheidsmaatskappy wat verkies om anoniem te bly sê mense moenie stop as hulle hulself in so 'n situasie bevind nie. "Bel die naaste polisiekantoor of 'n familielid vir hulp."
Jaco van der Merwe (23) 'n inwoner van Pretoria-Oos, sê hy ry nie meer saans nie nadat hy vroeër vandeesmaand oor sulke skerp voorwerpe gery het. Dit het omstreeks 21:30 op die N4, in die rigting na Emalahleni (Witbank) net ná die Donkerhoek-tolhek, gebeur.